# 11a etapa del Tour de França de 2012

L'11a etapa del Tour de França de 2012 es disputà el dijous 12 de juliol de 2012 sobre un recorregut de 148 km entre les localitats d'Albertville i l'estació d'esquí de La Toussuire-Les Sybelles.
El vencedor final de l'etapa fou el francès Pierre Rolland (Team Europcar), que arribà en solitari a la meta situada a La Toussuire-Les Sybelles. A 55" arribaren Thibaut Pinot (FDJ-BigMat) i Christopher Froome (Team Sky). Bradley Wiggins (Team Sky) continuà sent el líder de la general, però Cadel Evans (BMC Racing Team) baixà a la quarta posició. En la classificació de la muntanya Fredrik Kessiakoff (Astana Qazaqstan Team) recuperà el liderat perdut el dia anterior.

## Perfil de l'etapa

Aquesta és l'etapa reina d'aquest Tour als Alps. Tot i que és relativament curta, 148 km, l'etapa consta de quatre ascensions de gran dificultat en el seu recorregut. La sortida es fa a Albertville i sols 15 km després comença l'ascensió al primer dels ports de categoria especial del dia, el coll de la Madeleine (25,3 km al 6,2%). El descens condueix els ciclistes cap a la vall de la Môrièna per arribar fins a Saint-Étienne-de-Cuines, on es troba l'esprint i comença l'ascensió al coll de la Croix de Fer, també de categoria especial (22,4 km al 6,9%). El ciclista que passa en primera posició per aquest port rep el souvenir Henri-Desgrange. El descens és curt, ja que ben aviat inicien l'ascensió al coll de Mollard, de segona categoria (5,7 km al 6,8%). El descens d'aquest port condueix cap a Sent-Jian-de-Môrièna, on s'inicia l'ascensió final fins a l'estació d'esquí de La Toussuire-Les Sybelles, de primera categoria i 18 km al 6,1%.

## Desenvolupament de l'etapa

En els quilòmetres previs a l'inici al coll de la Madeleine i els primers d'ascensió van ser nombrosos els ciclistes que saltaren del gran grup per formar una nombrosa escapada integrada per fins a 28 ciclistes. En el darrer tram de pujada alguns ciclistes acceleraren el ritme, dividint-se el grup. Pel davant quedaven Peter Velits (Omega Pharma-Quick Step), que passà en primera posició, i Fredrik Kessiakoff (Astana Qazaqstan Team). El gran grup passà pel cim a 2' 55". En el descens el duet capdavanter aconseguí una diferència de 45 segons sobre el grup perseguidor, però s'uniren abans d'iniciar l'ascensió al Coll de la Croix de Fer. En l'ascens Christophe Kern (Team Europcar) marcà un fort ritme en favor del seu company d'equip Pierre Rolland, cosa que provocà una ràpida reducció del grup. A banda dels dos ciclistes de l'Europcar, quedaren al capdavant Kessiakoff Chris Horner (RadioShack-Nissan), Chris Anker Sorensen (Team Saxo-Tinkoff), Robert Kiserlovski (Astana Qazaqstan Team), Laurens ten Dam (Rabobank ProTeam), Daniel Martin (Garmin-Sharp) i Vassil Kirienka (Movistar Team). Kessiakoff fou el primer al cim de la Croix de Fer. Per darrere, el BMC Racing Team maniobrà per tal que Cadel Evans llancés un atac. Amb l'ajuda de Tejay van Garderen aconseguí una diferència d'uns 30 segons sobre els homes del Team Sky, però fou neutralitzat després d'uns quatre quilòmetres d'aventura. Al cim el grup del líder passava amb dos minuts perduts respecte als escapats, però en el descens el temps s'amplià en més d'un minut en favor dels escapats.
En les primeres rampes del Coll de Mollard quedaren al capdavant Rolland, Kišerlovski, Kirienka i Sorensen. Rolland, que passà el primer pel coll, patí una caiguda en el descens, mentre que Sørensen tingué dificultats per seguir el ritme capdavanter.
Finalment el quartet inicià l'ascensió cap a La Toussuire-Les Sybelles. Rolland demostrà ser el més fort, atacant i marxant en solitari cap a la línia d'arribada, on guanyà l'etapa amb quasi un minut sobre els immediats perseguidors. En el grup del mallot groc, Vincenzo Nibali (Liquigas-Cannondale) intentà trencar el grup en dues ocasions, i tot i que inicialment ho aconseguí, finalment Wiggins i Chris Froome el neutralitzaren. Mentrestant Cadel Evans patí l'esforç realitzat en l'ascens a la Croix de Fer i quedà despenjat en els darrers quilòmetres. Froome va posar en dificultats a Wiggins en un punt, però seguint ordres d'equip va parar en el seu atac. A l'arribada, el grup de Wiggins perdé poc menys d'un minut sobre Rolland, mentre Evans arribava 1' 26" després.

## Punts

| Esprint intermedi de Saint-Étienne-de-Cuines (km 70) Primer Fredrik Kessiakoff (SWE)20 pts Segon Peter Velits (SVK)17 pts Tercer Vassil Kirienka (BLR)15 pts Quart Michele Scarponi (ITA)13 pts Cinquè Alejandro Valverde (ESP)11 pts Sisè Robert Kiserlovski (CRO)10 pts Setè Pierre Rolland (FRA)9 pts Vuitè Iuri Trofímov (RUS)8 pts Novè Ivan Basso (ITA)7 pts Desè Blel Kadri (FRA)6 pts Onzè Christopher Horner (USA)5 pts Dotzè Chris Anker Sørensen (DEN)4 pts Tretzè Daniel Martin (IRL)3 pts Catorzè Christophe Riblon (FRA)2 pts Quinzè Brice Feillu (FRA)1 pt | Esprint final de La Toussuire-Les Sybelles (km 148) Primer Pierre Rolland (FRA)20 pts Segon Thibaut Pinot (FRA)17 pts Tercer Chris Froome (GBR)15 pts Quart Jurgen van den Broeck (BEL)13 pts Cinquè Vincenzo Nibali (ITA)11 pts Sisè Bradley Wiggins (GBR)10 pts Setè Chris Anker Sørensen (DEN)9 pts Vuitè Janez Brajkovic (SVN)8 pts Novè Vassil Kirienka (BLR)7 pts Desè Frank Schleck (LUX)6 pts Onzè Cadel Evans (AUS)5 pts Dotzè Tejay Van Garderen (USA)4 pts Tretzè Christopher Horner (USA)3 pts Catorzè Andreas Klöden (GER)2 pts Quinzè Jérôme Coppel (FRA)1 pt |

## Ports de muntanya

| 1. Coll de la Madeleine. 2000m. Categoria especial (km 40) (25,3 km al 6,2%) Primer Peter Velits (SVK)25 pts Segon Fredrik Kessiakoff (SWE)20 pts Tercer Christophe Kern (FRA)16 pts Quart Chris Anker Sørensen (DEN)14 pts Cinquè Michele Scarponi (ITA)12 pts Sisè Pierre Rolland (FRA)10 pts Setè Brice Feillu (FRA)8 pts Vuitè Vassil Kirienka (BLR)6 pts Novè Aleksandr Vinokúrov (KAZ)4 pts Desè Alejandro Valverde (ESP)2 pts | 2. Coll de la Croix-de-Fer. 2067m. Categoria Especial (km 93) (22,4 km al 6,9%) Primer Fredrik Kessiakoff (SWE)25 pts Segon Pierre Rolland (FRA)20 pts Tercer Chris Anker Sørensen (DEN)16 pts Quart Christopher Horner (USA)14 pts Cinquè Robert Kiserlovski (CRO)12 pts Sisè Laurens ten Dam (NED)10 pts Setè Daniel Martin (IRL)8 pts Vuitè Vassil Kirienka (BLR)6 pts Novè Peter Velits (SVK)4 pts Desè Christophe Kern (FRA)2 pts |
| 3. Coll de Mollard. 1638m. 2a categoria (km 113) (5,7 km al 6,8%) Primer Pierre Rolland (FRA)5 pts Segon Robert Kiserlovski (CRO)3 pts Tercer Vassil Kirienka (BLR)2 pts Quart Chris Anker Sørensen (DEN)1 pt | 4. La Toussuire-Les Sybelles. 1705m. 1a Categoria (km 148) (18,0 km al 6,1%) Primer Pierre Rolland (FRA)20 pts Segon Thibaut Pinot (FRA)16 pts Tercer Christopher Froome (GBR)12 pts Quart Jurgen van den Broeck (BEL)8 pts Cinquè Vincenzo Nibali (ITA)4 pts Sisè Bradley Wiggins (GBR)2 pts |

## Classificació de l'etapa

| | Ciclista | Equip | Temps |
| 1 | Pierre Rolland (FRA) | Team Europcar | 4h 43' 54" |
| 2 | Thibaut Pinot (FRA) | FDJ-BigMat | + 55" |
| 3 | Chris Froome (GBR) | Team Sky | + 55" |
| 4 | Jurgen Van Den Broeck (BEL) | Lotto-Belisol | + 57" |
| 5 | Vincenzo Nibali (ITA) | Liquigas-Cannondale | + 57" |
| 6 | Bradley Wiggins (GBR) | Team Sky | + 57" |
| 7 | Chris Anker Sørensen (DEN) | Team Saxo-Tinkoff | + 1' 08" |
| 8 | Janez Brajkovič (SVN) | Astana Qazaqstan Team | + 1' 58" |
| 9 | Vassil Kirienka (BLR) | Movistar Team | + 2' 13" |
| 10 | Fränk Schleck (LUX) | RadioShack-Nissan | + 2' 23" |

## Classificació general

| | Ciclista | Equip | Temps |
| 1 | Bradley Wiggins (GBR) | Team Sky | 48h 43' 53" |
| 2 | Chris Froome (GBR) | Team Sky | + 2' 05" |
| 3 | Vincenzo Nibali (ITA) | Liquigas-Cannondale | + 2' 23" |
| 4 | Cadel Evans (AUS) | BMC Racing Team | + 3' 19" |
| 5 | Jurgen Van Den Broeck (BEL) | Lotto-Belisol | + 4' 48" |
| 6 | Haimar Zubeldia (ESP) | RadioShack-Nissan | + 6' 15" |
| 7 | Tejay van Garderen (USA) | BMC Racing Team | + 6' 57" |
| 8 | Janez Brajkovič (SVN) | Astana Qazaqstan Team | + 7' 30" |
| 9 | Pierre Rolland (FRA) | Team Europcar | + 8' 31" |
| 10 | Thibaut Pinot (FRA) | FDJ-BigMat | + 8' 51" |

## Classificacions annexes

| Classificació per punts Ciclista Equip Punts 1r  Peter Sagan (SVK) Liquigas-Cannondale 232 pts 2n  Matthew Harley Goss (AUS) Orica-GreenEDGE 205 pts 3r  André Greipel (GER) Lotto-Belisol 172 pts | Classificació de la muntanya Ciclista Equip Punts 1r  Fredrik Kessiakoff (SWE) Astana Qazaqstan Team 66 pts 2n  Pierre Rolland (FRA) Team Europcar 55 pts 3r  Chris Anker Sørensen (DEN) Team Saxo-Tinkoff 39 pts |
| Classificació del millor jove Ciclista Equip Temps 1r  Tejay van Garderen (USA) BMC Racing Team 48h 50' 50" 2n  Thibaut Pinot (FRA) FDJ-BigMat + 1' 54" 3r  Rein Taaramäe (EST) Cofidis + 23' 50" | Classificació per equips Equip Temps 1r RadioShack-Nissan 146h 24' 13" 2n Team Sky + 12' 31" 3r Astana Qazaqstan Team + 31' 59" |

## Abandonaments

* Fabian Cancellara (RadioShack-Nissan): no surt.
* Gustav Larsson (Vacansoleil-DCM): abandona.
* Bauke Mollema (Rabobank ProTeam): abandona.
* Mark Renshaw (Rabobank ProTeam): abandona.
* Rob Ruijgh (Vacansoleil-DCM): abandona.
* Lieuwe Westra (Vacansoleil-DCM): abandona.
* Alessandro Petacchi (Lampre-ISD): fora de control.
* Iuri Krivtsov (Lampre-ISD): fora de control.

## Notes i referències

* 1 2 «ÉTAPE 11 - Albertville / La Toussuire - Les Sybelles 148 km» (en francès). letour.fr. [Consulta: 12 juliol juny 2012].
* 1 2 3 Cossins, Peter «Rolland rises to win at La Toussuire». Cycling News. Future Publishing Limited, 12-07-2012 [Consulta: 14 juliol 2012].
* ↑ «Ara sí, Wiggins-Froome». El Punt-Avui, 13-07-2012. [Consulta: 14 juliol 2012].
* ↑ «Froome salva Wiggins en la gran etapa alpina». El Periódico de Catalunya, 12-07-2012. [Consulta: 14 juliol 2012].
* ↑ «Rolland y el doble doblete» (en castellà). letour.fr, 12-07-2012. [Consulta: 14 juliol 2012].